জানিয়া শুনিয়া কানে, ভাবে গর্গ মনে মনে,  নহে কঙ্ক সামান্য মানব |  ভক্তিমান অতি ধীর, গর্গ কৈলা মনে  স্থির,  কঙ্ক ঘরে তুলিয়া লইব ||  পণ্ডিত সমাজী গণে, একত্র করিয়া ভণে,  "এই কঙ্ক ব্রাহ্মণ-তনয় |  জ্ঞন মানে নাহি রয়, চণ্ডালের অন্ন খায়,  ঘরে নিতে নাহিক সংশয় ||"  এতেক শুনিয়া নন্দু, আর যত গোড়াহিন্দু,  কয় সবে মাথা নাড়াইয়া |  "আমরা সম্মত নহি, আরও শুন সবে কহি,  লহ কঙ্কে মোদের ছাড়িয়া ||    জন্মিয়া চণ্ডালের অন্ন খায় যেই জন |  যে তারে সমাজে তুলে নহে সে ব্রাহ্মণ ||  অনাচারে জাতি নষ্ট, নষ্ট হয় কুল |  মটিতে  পড়িলে কেহ নাহি তুলে ফুল ||"